Deg yixef amezwaru nsuk tiṭ ɣef tesnaruwalt tamaziɣt, deg-s nesnekd-d kra n yisegzawalen imazzagen, d acu kan tuget deg-sen d isegzawalen imatuyen ladɣa di tallit tamenzut, ayen i d-yuwin ɣef umawal amazzag iteddu-d d umuɣen1 ɣer taggara n kra n yidlisen neɣ n tjerrumin. Ma di tallit tis snat bdan tteffɣen-d kra n yisegzawalen-a, meɛna ur ṭṭuqten ara armi d tallit tis kraḍet i d-kecmen annar s waṭas, rnu ɣef waya yal taɣult isuḥ-itt-id umur-is deg unadi.